АҞӘА, нанҳәа 16 - Sputnik. Аиҿкаара "Талибан" аполитикатә офис аофициалтә хаҭарнак Мухаммед Наим иҳәеит Афганистан аибашьра еилгеит ҳәа. Абри атәы аанацҳауеит РИА Новости.
"20 шықәса раԥхьа ахы зкыз аибашьра ҳалгеит ", - иҳәеит иара ателеканал "Аль-Джазира" аефир аҿы.
Наим Афганистан ауааԥсыреи аҳәаанырцәтәи адипломатцәеи ашәарҭара иҭагылам ҳәа азгәеиҭеит. Иара иажәақәа рыла аталибцәа азыхиоуп аиҿцәажәарақәа рымҩаԥгара.
Иара убас, "Талибан" аиҿцәажәара ахархәарала аҭынчра иазыхиоуп ҳәа азгәеиҭеит.
Амҽыша "Талибан" афгантәи аҳҭнықалақь анапахьы иагеит. Атәыла ахада Ашраф Гани инапынҵақәа шьҭаҵаны атәыла далҵит, анаҩс аҭагылазашьа еицәеимтәырц.
Афганистан ахада ихаҭыԥуаҩ Амрулла Салех сыжәлар рҿы сыҟазаауеит ҳәа аҳәамҭа ҟаиҵеит.
Уаанӡа иара иҳәахьан ахаан "Талибан" аибашьцәа дышрымҵамхырхәо азы.
"Сыдгьыл аҿы, сыжәлар рҿы сыҟазаауеит. Аиашара сақәгәыӷуеит", -ҳәа иҩуеит Салех Twitter аҿы.
Al Jazeera Arabic is airing what is says is live video of Taliban fighters inside the presidential palace in Kabul pic.twitter.com/IGKwwnqQQH— Evan Hill (@evanhill) August 15, 2021
"Талибан" анапхгара британиатәи агазеҭ Times аинтервиу арҭеит амчра рнапахьы ишаарго, аиҭакратә еиҳабыра аиҿкаара ишақәшаҳаҭым. Убри аан Катар иҟоу аполитофис ахаҭарнак Сухеиль Шахин аҳәамҭа ҟаиҵеит Афганистан аиҳабыра иалахәхо "Талибан" иаламыз шракәхо.
Иара убасгьы "Талибан" аполитофис ахаҭарнак иҳәеит ар, аполициа рҿы амаҵ зуа аталибцәа ирыдгылан рабџьар шьҭарҵар, ԥырхага шырмоуа. Урҭ рыхьӡқәа иҷыдоу асиа ианҵаны арезервтә мчрақәа ирыҵакхоит.
"Талибан" аибашьцәа адҵа рыҭоуп аҭынч уааԥсыра ирыламкьысырц иҳәеит Сухеиль Шахин.
Уаанӡа аталибцәа аҳәамҭа ҟарҵахьан ршьа шырымуа азы, аҵаратә усҳәарҭақәа русура ишаԥырхагамхо азы. Афганистан ауааԥсыреи аҳәаанырцәтәи адипломатцәеи ашәарҭара иҭагылам ҳәа азгәарҭон.
60 тәыла рҟынӡа аҳәамҭа ҟарҵеит аҳәаанырцәуаа Афганистан шәарҭарада ралгара аус еиҿкаазарц.
Аталибцәа ржәыларақәа мҩаԥысуан ЕААи урҭ НАТО ала рыдгылаҩцәеи рыр алгараан. Ар ралгара Урыстәыла мраҭашәаратәи арра-политикатә миссиа амчыдароуп ҳәа ахнаҳәааит.
Мчыбжьқәак рыҩныҵҟала аиҿкаара иалшеит атәыла ахы инаркны аҵыхәанӡа анапаҿы аагара.
АҞӘА, цәыббра 23 - Sputnik. Ҭырқәтәылатәи афармацевттә еилахәыра азин роуит урыстәылатәи алаҵа "Спутник Лайт" ҭзыжьуа агәыԥ "ХимРар" рҟынтәи есымза 50-50 миллион лаҵа аҭыжьразы. Абри атәы аанацҳауеит Sputnik Турция.
Аилахәыра Türk İlaç иалшоит алаҵа ҭыжьны аҭира. Арҭ аусқәа рынагӡара хацыркхоит Ҭырқәтәыла агәабзиарахьчара аминистррахь азыҳәа азин анаиулак.
Аилахәыра ахаҭарнакцәа иазгәарҭеит урыстәылатәи алахәылацәа аҭыжьратә лшарақәа еиҳаны ирҭаххар аамҭа кьаҿла амыругақәа аахәаны уи аус рнапы шаларкуа.
"Спутник Лайт" - COVID-19 аҟынтәи урыстәылатәи аԥшьбатәи лаҵоуп. Аус адуланы иҭыжьуп Гамалеи ихьӡ зху Ацентр аҿы. Иара 85% ауаҩы дахьчоит ҳәа иԥхьаӡоуп.
Иара убас шәаԥхьар ҟалоит:
АҞӘА, цәыббра 23 - Sputnik. ConIFA Africa аҳәаақәа ирҭагӡаны ашьапылампыл ачемпионат абҵара 13- 25 рзы Занзибар имҩаԥысраны иҟоуп, ҳәа аанацҳауеит аиҿкаара Twitter аҿтәи адаҟьаҿы.
Ихьыԥшым ашьапылампылтә командақәа р-Конфедерациа еиҿкаан 2013 шықәсазы. ConIFA еиднакылоит FIFA иалам 25 команда. Аамҭақәак раԥхьа аҽа хырхарҭакгьы аусура иалагеит – Африкатәи аконтинент аҿы ачемпионат амҩаԥгара.
Уаанӡа аԥхынразы ачемпионат азыԥхьагәаҭан аха акоронавирус иахырҟьаны аамҭа еиҭакын.
Рашәарамзазы ашьапылампыл азы Европа ачемпионат ConIFA-2021, Франциатәи ақалақь Ницца имҩаԥысраны иҟаз ахыган атурнир, аепидемиологиатә ҭагылазаашьа Франциа иахьыуадаҩуи анапхгара ауснагӡатә ашәарҭадара иахьзадымгылои азы. Ашьапылампыл азы Аԥсны еизгоу акоманда ConIFA-2021 Европа ачемпионат иалахәхараны иҟан.
2016 шықәсазы ашьапылампыл азы Европа ачемпионат ConIFA Аԥсны имҩаԥысуан. Аԥснытәи акоманда аиааира агеит.